stanford-oval/wikipedia huggingface dataset:
รถไฟฟ้าบีทีเอส สายสีลม

รถไฟฟ้าเฉลิมพระเกียรติ 6 รอบพระชนมพรรษา สาย 2 หรือ รถไฟฟ้าบีทีเอส สายสีลม หรือ รถไฟฟ้าสายสีเขียว (สีลม) ซึ่งเรียกตามสีที่กำหนดในแผนแม่บทโครงการระบบขนส่งมวลชนทางรางในกรุงเทพมหานครและปริมณฑล เป็นรถไฟฟ้ายกระดับของระบบรถไฟฟ้าบีทีเอส ในพื้นที่กรุงเทพมหานคร ตลอดจนพื้นที่ส่วนใต้ของจังหวัดนนทบุรี เปิดให้บริการครั้งแรกในปี พ.ศ. 2542 ดำเนินการโดยบริษัท ระบบขนส่งมวลชนกรุงเทพ จำกัด (มหาชน) (BTSC) เป็นบริษัทในเครือของบีทีเอส กรุ๊ป โฮลดิ้งส์ ภายใต้สัมปทานซึ่งเป็นเจ้าของโดยกรุงเทพมหานคร มีเส้นทางเริ่มต้นจากศูนย์กลางที่สถานีสยามที่เชื่อมต่อกับรถไฟฟ้าบีทีเอส สายสุขุมวิท สายตะวันตกมีแนวเส้นทางไปตามถนนพระรามที่ 1 ปลายทางสถานีสนามกีฬาแห่งชาติ สายใต้มีแนวเส้นทางไปตามถนนสีลมและสาทรซึ่งเป็นย่านศูนย์กลางธุรกิจของกรุงเทพมหานคร ก่อนข้ามแม่น้ำเจ้าพระยาเข้าสู่ฝั่งธนบุรีไปยังปลายทางสถานีบางหว้า สายนี้มีความยาว 14 กิโลเมตร (8.7 ไมล์) และประกอบด้วย 14 สถานี ถือเป็นเส้นทางรถไฟฟ้าสายแรกในประเทศไทยที่มีแนวเส้นทางข้ามแม่น้ำเจ้าพระยาเข้าสู่ฝั่งธนบุรี
ภาพรวม

รถไฟฟ้าบีทีเอส สายสีลม เป็นระบบรถไฟฟ้าที่มีโครงสร้างเป็นทางยกระดับเหนือพื้นดินตลอดโครงการ และเป็นเส้นทางที่ข้ามแม่น้ำเจ้าพระยาเข้าสู่ฝั่งธนบุรีได้เป็นสายแรกของประเทศไทย มีแนวเส้นทางเป็นแนวตะวันตก–ใต้ พาดผ่านพื้นที่กรุงเทพมหานครชั้นในไปจนถึงฝั่งธนบุรี เริ่มต้นเส้นทางจากบริเวณด้านหน้าโรงพยาบาลหัวเฉียว วิ่งผ่านกรีฑาสถานแห่งชาติ และจุฬาลงกรณ์มหาวิทยาลัย เมื่อถึงแยกราชประสงค์แนวเส้นทางจะหักขวาเข้าถนนราชดำริ วิ่งผ่านสวนลุมพินี ราชกรีฑาสโมสร โรงพยาบาลจุฬาลงกรณ์ สถากาชาดไทย และคณะแพทยศาสตร์ จุฬาลงกรณ์มหาวิทยาลัย มุ่งตรงเข้าสู่ถนนสีลม จากนั้นหักซ้ายเข้าถนนนราธิวาสราชนครินทร์ และหักขวาเข้าสู่ถนนสาทรเพื่อมุ่งหน้าข้ามแม่น้ำเจ้าพระยาและข้ามไปยังฝั่งธนบุรี แนวเส้นทางจะมุ่งหน้าเข้าสู่ถนนราชพฤกษ์และสิ้นสุดเส้นทางของโครงการที่บริเวณทางแยกต่างระดับเพชรเกษม (ทางแยกเพชร–ราชพฤกษ์) รวมระยะทางทั้งสิ้น 14.67 กิโลเมตร แนวเส้นทางจะเน้นขนส่งผู้โดยสารจากบริเวณใจกลางฝั่งธนบุรีให้เข้าสู่พื้นที่ใจกลางกรุงเทพมหานคร
รถไฟฟ้าบีทีเอส สายสีลม ส่วนแรกสุดในเส้นทางสนามกีฬาแห่งชาติ–สะพานตากสิน ดำเนินการโดยบริษัท ระบบขนส่งมวลชนกรุงเทพ จำกัด (มหาชน) (บีทีเอสซี) ซึ่งได้รับสัมปทานโครงการเป็นระยะเวลา 30 ปีจากกรุงเทพมหานคร ถึง พ.ศ. 2572 ส่วนเส้นทางส่วนต่อขยายที่เหลือดำเนินการโดยบริษัท กรุงเทพธนาคม จำกัด โดยยังมีบีทีเอสซีเป็นผู้ให้บริการเดินรถตลอดทั้งเส้นทาง
ภาพรวม > พื้นที่เส้นทางผ่าน

| 0 | 1 | 2 |
| --- | --- | --- |


| แขวง | เขต | จังหวัด |


| วังใหม่, ปทุมวัน, ลุมพินี | ปทุมวัน | กรุงเทพมหานคร |
| สุริยวงศ์, สีลม, บางรัก | บางรัก | กรุงเทพมหานคร |
| ยานนาวา | สาทร | กรุงเทพมหานคร |
| คลองต้นไทร, บางลำภูล่าง | คลองสาน | กรุงเทพมหานคร |
| สำเหร่, บุคคโล, ดาวคะนอง, ตลาดพลู | ธนบุรี | กรุงเทพมหานคร |
| บางค้อ | จอมทอง | กรุงเทพมหานคร |
| ปากคลองภาษีเจริญ, บางหว้า | ภาษีเจริญ | กรุงเทพมหานคร |
แนวเส้นทาง

แนวเส้นทางเป็นเส้นทางยกระดับทั้งโครงการในแนวตะวันตก-ใต้ มีจุดเริ่มต้นของทั้งโครงการที่สถานีสยาม ซึ่งเป็นจุดเชื่อมต่อกับรถไฟฟ้าบีทีเอส สายสุขุมวิท รวมระยะทางทั้งสิ้น 14.67 กิโลเมตร
ในแนวตะวันตก เส้นทางจะเริ่มจากสถานีสยามไปทางทิศตะวันตกตามแนวถนนพระรามที่ 1 และเข้าสู่สถานีสนามกีฬาแห่งชาติ อันเป็นสถานีเดียวของฝั่งตะวันตก ในอนาคตแนวเส้นทางจะขยายต่อไปเชื่อมต่อกับรถไฟฟ้าชานเมืองสายสีแดงเข้มที่สถานียศเส
ในแนวใต้ เส้นทางจะเริ่มจากสถานีสยามไปทางทิศตะวันออกตามแนวถนนพระรามที่ 1 จากนั้นหักขวาเข้าถนนราชดำริ ถนนสีลม ผ่านจุดเชื่อมต่อรถไฟฟ้ามหานคร สายเฉลิมรัชมงคล ที่สถานีศาลาแดง หักซ้ายเข้าถนนนราธิวาสราชนครินทร์ และหักขวาเข้าสู่ถนนสาทร ข้ามทางพิเศษศรีรัช มุ่งหน้าข้ามแม่น้ำเจ้าพระยาที่สถานีสะพานตากสินเชื่อมต่อกับรถไฟฟ้าสายสีทองที่สถานีกรุงธนบุรี เชื่อมต่อกับรถไฟฟ้ามหานคร สายฉลองรัชธรรมที่สถานีวงเวียนใหญ่ และสิ้นสุดเส้นทางทั้งโครงการที่สถานีบางหว้า บริเวณทางแยกต่างระดับเพชรเกษม ซึ่งเป็นจุดเชื่อมต่อกับรถไฟฟ้ามหานคร สายเฉลิมรัชมงคลอีกหนึ่งจุด ในอนาคตได้มีการศึกษาแนวเส้นทางต่อขยายเพิ่มเติม โดยไปตามถนนราชพฤกษ์ข้ามทางยกระดับบรมราชชนนี และไปเชื่อมต่อกับรถไฟฟ้าชานเมืองสายสีแดงอ่อนที่สถานีตลิ่งชัน รวมถึงมีแผนจะต่อขยายไปเชื่อมรถไฟฟ้ามหานคร สายฉลองรัชธรรมที่สถานีบางรักน้อยท่าอิฐเพิ่มเติมด้วย
th
สถานีที่ให้บริการในปัจจุบัน

| ชื่อและสีของสถานี | ชื่อและสีของสถานี | รหัสสถานี | จุดเปลี่ยนเส้นทาง | วันที่เปิดให้บริการ |
| --- | --- | --- | --- | --- |

|  | สนามกีฬาแห่งชาติ | W1 |  | 5 ธันวาคม พ.ศ. 2542 |
|  | สยาม | CEN | สายสุขุมวิท (สถานีร่วม)  สายสีส้ม ประตูน้ำ (กำลังก่อสร้าง) | 5 ธันวาคม พ.ศ. 2542 |
|  | ราชดำริ | S1 |  | 5 ธันวาคม พ.ศ. 2542 |
|  | ศาลาแดง | S2 | สายสีน้ำเงิน สีลม | 5 ธันวาคม พ.ศ. 2542 |
|  | ช่องนนทรี | S3 |  บีอาร์ที  สถานีสาทร  สายสีเทา สถานีช่องนนทรี (โครงการ) | 5 ธันวาคม พ.ศ. 2542 |
|  | เซนต์หลุยส์ | S4 |  | 8 กุมภาพันธ์ พ.ศ. 2564 |
|  | สุรศักดิ์ | S5 |  | 5 ธันวาคม พ.ศ. 2542 |
|  | สะพานตากสิน | S6 |  เรือด่วนเจ้าพระยา  ท่าสาทร | 5 ธันวาคม พ.ศ. 2542 |
สะพานสมเด็จพระเจ้าตากสินมหาราช ข้ามแม่น้ำเจ้าพระยา
|  | กรุงธนบุรี | S7 | สายสีทอง สถานีกรุงธนบุรี  | 15 พฤษภาคม พ.ศ. 2552 |
|  | วงเวียนใหญ่ | S8 | สายสีม่วง วงเวียนใหญ่ (กำลังก่อสร้าง)  สายสีแดงเข้ม วงเวียนใหญ่ (โครงการ) | 15 พฤษภาคม พ.ศ. 2552 |
|  | โพธิ์นิมิตร | S9 |  | 12 มกราคม พ.ศ. 2556 |
|  | ตลาดพลู | S10 |  บีอาร์ที  สถานีราชพฤกษ์  สายสีเทา สถานีตลาดพลู (โครงการ) | 14 กุมภาพันธ์ พ.ศ. 2556 |
|  | วุฒากาศ | S11 | สายสีแดงเข้ม ตากสิน (โครงการ) | 5 ธันวาคม พ.ศ. 2556 |
|  | บางหว้า | S12 | สายสีน้ำเงิน บางหว้า   เรือโดยสารคลองภาษีเจริญ  ท่าบางหว้า | 5 ธันวาคม พ.ศ. 2556 |

กล่องนี้:  ดู คุย แก้
การเชื่อมต่อ > เส้นทางคมนาคมทางบก > ทางเดินเข้าอาคาร

ในบางสถานีผู้โดยสารสามารถเดินจากสถานีไปยังอาคารต่างๆ ในบริเวณใกล้เคียงได้ ดังนี้ (ตัวเอน หมายถึงกำลังก่อสร้าง)
สถานีสนามกีฬาแห่งชาติ : สยามดิสคัฟเวอรี, หอศิลปวัฒนธรรมแห่งกรุงเทพมหานคร, เอ็มบีเค เซ็นเตอร์, สยามปทุมวันเฮาส์, โครงการศูนย์การค้าบนพื้นที่โรงภาพยนตร์สกาลาเดิม
สถานีสยาม : เซ็นทรัลเวิลด์, สยามสแควร์วัน, สยามเซ็นเตอร์, สยามพารากอน,  เกษรเซ็นเตอร์, เกษรอัมรินทร์
สถานีศาลาแดง : สีลมคอมเพล็กซ์, ตึกธนิยะ, อาคารสีลม 64, โรงพยาบาลจุฬาลงกรณ์ สภากาชาดไทย, คณะแพทยศาสตร์ จุฬาลงกรณ์มหาวิทยาลัย, อาคารสีลมเอจ, พาร์ค สีลม, ดุสิต เซ็นทรัล พาร์ค
สถานีช่องนนทรี : อาคารสาทรธานี, อาคารสาทรสแควร์, อาคารเอ็มไพร์ทาวเวอร์, คิง เพาเวอร์ มหานคร
สถานีเซนต์หลุยส์ : อาคารเอไอเอ ทาวเวอร์ สาทร
สถานีสุรศักดิ์ : โรงแรมอีสติน แกรนด์ สาทร
สถานีตลาดพลู : อัลติจูด ยูนิคอร์น สาทร-ท่าพระ
การเชื่อมต่อ > เส้นทางคมนาคมทางบก > รถรับส่ง

ในบางสถานีผู้โดยสารสามารถเดินทางจากสถานีไปยังอาคารต่าง ๆ ด้วยบริการรถรับส่งจากสถานี ดังต่อไปนี้
สถานีสนามกีฬาแห่งชาติ และ สถานีสยาม ไปยังจุฬาลงกรณ์มหาวิทยาลัย
สถานีช่องนนทรี ไปยังศูนย์การค้าเทอร์มินัล 21 พระราม 3
สถานีวงเวียนใหญ่ ไปยังศูนย์การค้าแพลตฟอร์ม วงเวียนใหญ่
สถานีบางหว้า ไปยังขนส่งสายใต้ใหม่และมหาวิทยาลัยมหิดล
การเชื่อมต่อ > เส้นทางคมนาคมทางราง > รถไฟฟ้าบีทีเอสและระบบขนส่งมวลชนกรุงเทพมหานคร

ผู้โดยสารสามารถเปลี่ยนเส้นทางไปยังเส้นทางอื่น ๆ ในระบบขนส่งมวลชนกรุงเทพมหานคร ได้ที่สถานีดังต่อไปนี้
สถานีสยาม : รถไฟฟ้าบีทีเอส สายสุขุมวิท
สถานีช่องนนทรี : รถไฟฟ้าสายสีเทา (โครงการ)
สถานีกรุงธนบุรี : รถไฟฟ้าสายสีทอง
สถานีตลาดพลู : รถไฟฟ้าสายสีเทา (โครงการ)
การเชื่อมต่อ > เส้นทางคมนาคมทางราง > รถไฟฟ้ามหานคร

ผู้โดยสารสามารถเปลี่ยนไปรถไฟฟ้ามหานครได้ที่สถานีนี้
| รหัสสถานี | สถานีรถไฟฟ้าบีทีเอส | สถานีรถไฟฟ้ามหานคร | หมายเหตุ |
| --- | --- | --- | --- |
จุดเชื่อมต่อระหว่างสถานีที่เปิดให้บริการแล้ว 
| S2 | สถานีศาลาแดง | สายสีน้ำเงิน : สถานีสีลม | เชื่อมต่อด้วยสะพานยกระดับจากตัวสถานีระยะทางประมาณ 150 เมตร |
| S12 | สถานีบางหว้า | สายสีน้ำเงิน : สถานีบางหว้า | เชื่อมต่อโดยตรง |
จุดเชื่อมต่อระหว่างสถานีในอนาคต
| CEN | สถานีสยาม | สายสีส้ม : สถานีประตูน้ำ | โดยผ่านทางเชื่อมราชประสงค์นอร์ทวอล์ก (R Walk - North Walk) จากศูนย์การค้าเกษรวิลเลจ ผ่านหน้าโรงแรมอโนมา |
| S8 | สถานีวงเวียนใหญ่ | สายสีม่วง : สถานีวงเวียนใหญ่ | เชื่อมต่อด้วยทางเดินใต้ดินพร้อมระบบปรับอากาศจากตัวสถานีระยะทางประมาณ 270 เมตร  |
| S23 | บางรักน้อยท่าอิฐ | สายสีม่วง : บางรักน้อยท่าอิฐ | เชื่อมต่อโดยตรง |
การเชื่อมต่อ > เส้นทางคมนาคมทางราง > รถไฟฟ้าชานเมือง

ผู้โดยสารสามารถเปลี่ยนเส้นทางไปยังรถไฟฟ้าชานเมืองได้ที่สถานีนี้
| รหัสสถานี | สถานีรถไฟฟ้าบีทีเอส | รหัสสถานี | สถานีรถไฟฟ้าชานเมือง สายธานีรัถยา | หมายเหตุ |
| --- | --- | --- | --- | --- |
จุดเชื่อมต่อระหว่างสถานีในอนาคต 
| W2 | สถานียศเส | RS 05 | สายสีแดงเข้ม : สถานียศเส | เชื่อมต่อโดยตรง |
| S8 | สถานีวงเวียนใหญ่ | RS 09 | สายสีแดงเข้ม : สถานีวงเวียนใหญ่ | เชื่อมต่อด้วยทางเดินจากตัวสถานีระยะทางประมาณ 210 เมตร  |
| S11 | สถานีวุฒากาศ | RS11 | สายสีแดงเข้ม : สถานีวุฒากาศ | เชื่อมต่อโดยตรง |
| S18 | สถานีตลิ่งชัน | RW06 | สายสีแดงอ่อน : สถานีตลิ่งชัน | เชื่อมต่อโดยตรง |
การเชื่อมต่อ > เส้นทางคมนาคมทางน้ำ > เรือโดยสารคลองแสนแสบ

ผู้โดยสารสามารถเปลี่ยนเส้นทางไปยังเรือโดยสารคลองแสนแสบ ได้ที่สถานีนี้
| รหัสสถานี | สถานีรถไฟฟ้าบีทีเอส | ท่าเรือคลองแสนแสบ | หมายเหตุ |
| --- | --- | --- | --- |
จุดเชื่อมต่อระหว่างท่าเรือที่เปิดให้บริการแล้ว
| CEN | สถานีสยาม  |  เรือโดยสารคลองแสนแสบ  : ท่าสะพานหัวช้าง | เชื่อมต่อโดยทางเดินยกระดับ |
การเชื่อมต่อ > เส้นทางคมนาคมทางน้ำ > เรือโดยสารเจ้าพระยา

ผู้โดยสารสามารถเปลี่ยนเส้นทางไปยังเรือโดยสารเจ้าพระยา ได้ที่สถานีนี้
| รหัสสถานี | สถานีรถไฟฟ้าบีทีเอส | รหัสท่าเรือ | ท่าเรือ | หมายเหตุ |
| --- | --- | --- | --- | --- |
| จุดเชื่อมต่อระหว่างท่าเรือที่เปิดให้บริการแล้ว | จุดเชื่อมต่อระหว่างท่าเรือที่เปิดให้บริการแล้ว | จุดเชื่อมต่อระหว่างท่าเรือที่เปิดให้บริการแล้ว | จุดเชื่อมต่อระหว่างท่าเรือที่เปิดให้บริการแล้ว |  |
| S6 | สถานีสะพานตากสิน |  CEN  |  เรือข้ามฟากสาทร-ตากสิน  : ท่าสาทร | เชื่อมต่อโดยตรง |
| S6 | สถานีสะพานตากสิน |  CEN  |  เรือด่วนเจ้าพระยา  : ท่าสาทร | เชื่อมต่อโดยตรง |
| S6 | สถานีสะพานตากสิน |  CEN  |  เรือโดยสารสาธารณะ ไทย สมายล์ โบ้ท  : ท่าสาทร | เชื่อมต่อโดยตรง |
การเชื่อมต่อ > เส้นทางคมนาคมทางน้ำ > เรือรับ-ส่งโรงแรม

ผู้โดยสารสามารถเปลี่ยนเส้นทางไปยังเรือรับ-ส่งโรงแรม ได้ที่สถานีนี้
| รหัสสถานี | สถานีรถไฟฟ้าบีทีเอส | ท่าเรือ | หมายเหตุ |
| --- | --- | --- | --- |
จุดเชื่อมต่อระหว่างท่าเรือที่เปิดให้บริการแล้ว
| S6 | สถานีสะพานตากสิน |  เรือโรงแรมอนันตรา กรุงเทพฯ ริเวอร์ไซด์ รีสอร์ท แอนด์ สปา  : ท่าสาทร | เชื่อมต่อโดยตรง |
| S6 | สถานีสะพานตากสิน |  เรือโรงแรมอวานี ริเวอร์ไซด์ กรุงเทพ  : ท่าสาทร | เชื่อมต่อโดยตรง |
| S6 | สถานีสะพานตากสิน |  เรือโรงแรมชาเทรียม ริเวอร์ไซด์ กรุงเทพ  : ท่าสาทร | เชื่อมต่อโดยตรง |
| S6 | สถานีสะพานตากสิน |  เรือโรงแรมเพนนินซูล่า กรุงเทพโรงแรมเพนนินซูล่า กรุงเทพ  : ท่าสาทร | เชื่อมต่อโดยตรง |
| S6 | สถานีสะพานตากสิน |  เรือโรงแรมมิลเลนเนียม ฮิลตัน กรุงเทพ  : ท่าสาทร | เชื่อมต่อโดยตรง |
| S6 | สถานีสะพานตากสิน |  เรือโรงแรมรอยัล ออร์คิด เชอราตัน กรุงเทพ   : ท่าสาทร | เชื่อมต่อโดยตรง |
| S6 | สถานีสะพานตากสิน |  | เชื่อมต่อโดยตรง |
 เรือโรงแรมแมนดาริน โอเรียนเต็ล กรุงเทพ  : ท่าสาทร:
การเชื่อมต่อ > เส้นทางคมนาคมทางน้ำ > เรือรับ-ส่งศูนย์การค้า

ผู้โดยสารสามารถเปลี่ยนเส้นทางไปยังเรือรับ-ส่งโรงแรม ได้ที่สถานีนี้
| รหัสสถานี | สถานีรถไฟฟ้าบีทีเอส | ท่าเรือ | หมายเหตุ |
| --- | --- | --- | --- |
จุดเชื่อมต่อระหว่างท่าเรือที่เปิดให้บริการแล้ว
| S6 | สถานีสะพานตากสิน |  เรือศูนย์การค้าเอเชียทีค เดอะ ริเวอร์ฟรอนท์ เดสติเนชั่น  : ท่าสาทร | เชื่อมต่อโดยตรง (ตั้งแต่เวลา 16.00 - 24.00 น.) |
| S6 | สถานีสะพานตากสิน |  เรือศูนย์การค้าไอคอนสยาม  : ท่าสาทร | เชื่อมต่อโดยตรง (ตั้งแต่เวลา 8.00 - 23.00 น.) |
รูปแบบของโครงการ

เป็นระบบรถไฟฟ้าขนาดหนัก (heavy rail transit)
ทางวิ่งยกระดับที่ความสูง 12 เมตรตลอดทั้งโครงการ ส่วนช่วงข้ามทางพิเศษศรีรัชบริเวณทิศตะวันตกของสถานีสุรศักดิ์มีความสูง 17 เมตร และมีสะพานข้ามแม่น้ำเจ้าพระยา 1 แห่ง โดยใช้สะพานเดิมที่เคยเตรียมไว้สำหรับโครงการรถไฟฟ้าลาวาลิน
ขนาดราง 1.435 เมตร (European standard gauge) โดยมีรางที่ 3 ขนานไปกับรางวิ่งสำหรับจ่ายกระแสไฟฟ้าให้กับตัวรถ
ตัวรถไฟฟ้าเป็นรถปรับอากาศขนาดกว้าง 3.2 เมตร ยาว 20-24 เมตร สูงประมาณ 3.7 เมตร ความจุ 320 คนต่อคัน เดินรถ 3-6 คันต่อขบวน ใช้ไฟฟ้ากระแสตรง 750 โวลท์ ป้อนระบบขับเคลื่อนรถ สามารถรองรับผู้โดยสารได้ 50,000 คนต่อชั่วโมงต่อทิศทาง
ใช้ระบบอาณัติสัญญาณเดินรถด้วยระบบอัตโนมัติจากศูนย์ควบคุมการเดินรถ และใช้ระบบเก็บค่าโดยสารอัตโนมัติ
รูปแบบของโครงการ > ศูนย์ซ่อมบำรุงและศูนย์ควบคุมการเดินรถ

เส้นทางช่วงยศเส-ตลิ่งชัน จะใช้ศูนย์ซ่อมบำรุงใหญ่หมอชิต (ที่ทำการ บริษัท ระบบขนส่งมวลชนกรุงเทพ จำกัด (มหาชน) ในปัจจุบัน) ร่วมกับสายสุขุมวิท โดยใช้วิธีการป้อนขบวนรถจากสายสุขุมวิทในช่วงก่อนเข้าสถานีสยาม และมีศูนย์ซ่อมบำรุงย่อยบางหว้าที่เป็นศูนย์ซ่อมบำรุงขนาดย่อยที่ใช้โครงสร้างร่วมกับทางวิ่งในช่วงบางหว้า-บางแวก ระบบเดินรถทั้งระบบมีศูนย์ควบคุมการเดินรถกลางอยู่ที่ศูนย์ซ่อมบำรุงใหญ่หมอชิต และมีระบบเดินรถสำรองอยู่ที่ศูนย์บำรุงย่อยสายไหม โดยในอนาคตมีแผนก่อสร้างศูนย์ซ่อมบำรุงแยกเฉพาะอีกหนึ่งแห่ง เพื่อลดภาระของศูนย์ซ่อมบำรุงหมอชิต ศูนย์ซ่อมบำรุงสายไหม และศูนย์ซ่อมบำรุงบางปู รวมถึงจะได้ไม่ต้องป้อนขบวนรถข้ามเข้ามาจากสายสุขุมวิทเพื่อลดความสับสนของผู้โดยสาร
รูปแบบของโครงการ > สิ่งอำนวยความสะดวก

มีจุดจอดแล้วจร (park and ride) ที่สถานีกรุงธนบุรี และสถานีตลาดพลู
รูปแบบของโครงการ > สถานี

มีทั้งหมด 28 สถานี เปิดให้บริการ 14 สถานี และเป็นสถานีโครงการในอนาคต 14 สถานี โดยทั้งหมดเป็นสถานียกระดับ
สถานีทั่วไปมีความยาวประมาณ 150 เมตร ยกเว้นสถานีสะพานตากสินมีความยาวเพียง 115 เมตร (รองรับขบวนรถต่อพ่วงได้สูงสุด 5 ตู้ต่อ 1 ขบวน) มีประตูชานชาลา (platform screen door) ความสูงแบบ Half-Height ในบางสถานี ออกแบบให้หลบเลี่ยงสาธารณูปโภคใต้ดินและบนดิน และรักษาสภาพผิวจราจรบนถนนมากที่สุด และมีเสายึดสถานีอยู่บริเวณเกาะกลางถนน
ขบวนรถโดยสาร

บทความหลัก: รถไฟฟ้าบีทีเอส § ขบวนรถไฟฟ้า
ส่วนต่อขยาย > ส่วนต่อขยายบางหว้า - ท่าอิฐ

พื้นที่ที่เส้นทางผ่าน : เขตภาษีเจริญ, เขตตลิ่งชัน กรุงเทพมหานคร และอำเภอบางกรวย, อำเภอเมืองนนทบุรี จังหวัดนนทบุรี
เส้นทาง : หลังจากผ่านสถานีบางหว้าไปแล้วนั้น รถไฟฟ้าจะวิ่งบนถนนราชพฤกษ์ ไปสิ้นสุดที่บริเวณแยกบางรักน้อย-ท่าอิฐ ในพื้นที่อำเภอเมืองนนทบุรี จังหวัดนนทบุรี
สถานี : สถานี 13 สถานี ระยะทาง 17.5 กิโลเมตร
สถานะปัจจุบัน :  อยู่ในระหว่างการยื่นขออนุมัติการดำเนินโครงการ และการวิเคราะห์ผลกระทบทางสิ่งแวดล้อม (EIA) ในช่วงบางหว้า - ตลิ่งชัน อย่างไรก็ตาม กรมการขนส่งทางรางได้ตัดสินใจขยายเส้นทางออกไปจนถึงแยกบางรักน้อย-ท่าอิฐ เพื่อเชื่อมต่อกับรถไฟฟ้ามหานคร สายฉลองรัชธรรม
ส่วนต่อขยาย > ส่วนต่อขยายสนามกีฬาแห่งชาติ - ยศเส

พื้นที่ที่เส้นทางผ่าน : เขตปทุมวัน และเขตป้อมปราบศัตรูพ่าย กรุงเทพมหานคร
เส้นทาง : หลังจากผ่านสถานีสนามกีฬาแห่งชาติแล้วนั้น รถไฟฟ้าจะวิ่งต่อไปบนเกาะกลางถนนพระรามที่ 1 แล้วเข้าสู่สถานียศเสซึ่งเป็นสถานีปลายทาง และกลายเป็นสถานีเดียวของส่วนต่อขยายฝั่งตะวันตก จากเดิมที่จะลดระดับลงไปเป็นรถไฟฟ้าใต้ดิน โดยมีจุดหมายเพื่อเชื่อมต่อรถไฟฟ้าชานเมืองสายสีแดงเข้มที่สถานียศเสเท่านั้น
สถานี : สถานียกระดับ 1 สถานี
ส่วนต่อขยาย > รายชื่อสถานี

| รหัสสถานี | ชื่อสถานี | จุดเปลี่ยนเส้นทาง |  |
| --- | --- | --- | --- |


| บางหว้า – ตลิ่งชัน | บางหว้า – ตลิ่งชัน | บางหว้า – ตลิ่งชัน |  |


| S13 | บางแวก | สายสีน้ำเงิน : บางหว้า |  |
| S14 | บางเชือกหนัง |  |  |
| S15 | บางพรม |  |  |
| S16 | อินทราวาส |  |  |
| S17 | บรมราชชนนี |  |  |
| S18 | ตลิ่งชัน | สายสีแดงอ่อน : ตลิ่งชัน |  |


| ตลิ่งชัน – ท่าอิฐ | ตลิ่งชัน – ท่าอิฐ | ตลิ่งชัน – ท่าอิฐ |  |


| S18 | ตลิ่งชัน | สายสีแดงอ่อน : ตลิ่งชัน |  |
| S19 | บางกรวย |  |  |
| S20 | พระราม 5 |  |  |
| S21 | บางกรวย-ไทรน้อย |  |  |
| S22 | เตรียมพัฒน์ |  |  |
| S23 | อ้อมนนท์ |  |  |
| S24 | บางรักน้อย |  |  |
| S25 | บางรักน้อยท่าอิฐ | สายสีม่วง : บางรักน้อยท่าอิฐ |  |



| สนามกีฬาแห่งชาติ – ยศเส | สนามกีฬาแห่งชาติ – ยศเส | สนามกีฬาแห่งชาติ – ยศเส |  |


| W1 | สนามกีฬาแห่งชาติ |  |  |
| W2 | ยศเส | สายสีแดงเข้ม : ยศเส |  |
ส่วนต่อขยายของโครงการที่ถูกยกเลิก > ส่วนต่อขยายช่องนนทรี - พระราม 3

หน่วยงานที่รับผิดชอบ : สำนักการจราจรและขนส่ง กรุงเทพมหานคร
พื้นที่ที่เส้นทางผ่าน : เขตบางรัก, เขตสาทร, เขตยานนาวา, เขตบางคอแหลม กรุงเทพมหานคร
เส้นทาง : แนวเส้นทางนี้ปรากฏขึ้นครั้งแรกจากมติการประชุมร่วมกับคณะกรรมการจัดการจราจรทางบก (คจร.) เมื่อวันที่ 23 กุมภาพันธ์ 2547 ที่ คจร. มีมติให้กรุงเทพมหานครศึกษาแนวทางเพิ่มเติมเพื่อต่อขยายสายทางภายใน พ.ศ. 2552 โดยแนวเส้นทางจะต่อขยายจากสถานีช่องนนทรี ไปตามแนวคลองช่องนนทรีซึ่งเป็นเกาะกลางของถนนนราธิวาสราชนครินทร์ ต่อเนื่องไปถนนพระรามที่ 3 แล้วเลี้ยวขวาเข้าถนนพระรามที่ 3 จากนั้นมุ่งไปตามแนวถนนพระรามที่ 3 ลอดใต้ถนนวงแหวนอุตสาหกรรม และยกข้ามทางพิเศษเฉลิมมหานคร บริเวณเชิงสะพานพระราม 9 แล้วสิ้นสุดทั้งโครงการบริเวณเชิงสะพานพระราม 3 แต่เนื่องจากในขณะนั้นสภาพเศรษฐกิจของประเทศไทยยังฟื้นฟูไม่ดี ประกอบกับกลุ่มบีทีเอส (บริษัท ธนายง จำกัด (มหาชน) ในขณะนั้น) ต้องนำโครงการเดิมเข้าสู่กระบวนการปรับสภาพหนี้ตามคำสั่งของศาลล้มละลายกลาง ทำให้โครงการต้องถูกยกเลิกไป ซึ่งต่อมากรุงเทพมหานครได้ใช้แนวศึกษาดังกล่าวก่อสร้างเป็นโครงการรถโดยสารด่วนพิเศษ สายสาทร-ราชพฤกษ์ โดยต่อขยายเส้นทางให้ข้ามแม่น้ำเจ้าพระยาและสิ้นสุดที่บริเวณแยกรัชดา-ราชพฤกษ์ ซึ่งปัจจุบันคือสถานีตลาดพลู และต่อมากรุงเทพมหานครได้นำเส้นทางดังกล่าวมาศึกษาเพิ่มเติมเพื่อยกระดับโครงการให้เป็นส่วนหนึ่งของรถไฟฟ้าสายสีเทาส่วนใต้ ช่วงพระโขนง - สาทร - พระราม 3 - ท่าพระ
ส่วนต่อขยายของโครงการที่ถูกยกเลิก > ส่วนต่อขยายวุฒากาศ - มหาชัย

หน่วยงานที่รับผิดชอบ : สำนักการจราจรและขนส่ง กรุงเทพมหานคร
พื้นที่ที่เส้นทางผ่าน : เขตธนบุรี, เขตจอมทอง, เขตบางบอน, เขตบางขุนเทียน กรุงเทพมหานคร, อำเภอเมืองสมุทรสาคร จังหวัดสมุทรสาคร
เส้นทาง : แนวเส้นทางนี้ปรากฏขึ้นครั้งแรกจากมติการประชุมร่วมกับคณะกรรมการจัดการจราจรทางบก (คจร.) เมื่อวันที่ 23 กุมภาพันธ์ 2547 ที่ คจร. มีมติให้กรุงเทพมหานครศึกษาแนวทางเพิ่มเติมเพื่อต่อขยายสายทางภายใน พ.ศ. 2552 โดยแนวเส้นทางจะต่อขยายจากสถานีวุฒากาศ ไปตามแนวทางรถไฟสายมหาชัย แล้วสิ้นสุดทั้งโครงการที่สถานีรถไฟมหาชัย รวมระยะทาง 28 กิโลเมตร แต่เนื่องจากแนวเส้นทางส่วนใหญ่ทับซ้อนกับ รถไฟฟ้าชานเมืองสายสีแดงเข้ม ช่วงหัวลำโพง - มหาชัย กรุงเทพมหานครจึงไม่ได้นำเสนอเส้นทางดังกล่าวให้คณะรัฐมนตรีพิจารณา
ส่วนต่อขยายของโครงการที่ถูกยกเลิก > ส่วนต่อขยายสนามกีฬาแห่งชาติ - พรานนก

หน่วยงานที่รับผิดชอบ : สำนักการจราจรและขนส่ง กรุงเทพมหานคร
พื้นที่ที่เส้นทางผ่าน : เขตปทุมวัน, เขตป้อมปราบศัตรูพ่าย,เขตพระนคร,และ เขตบางกอกน้อย กรุงเทพมหานคร
เส้นทาง : แนวเส้นทางนี้ปรากฏขึ้นครั้งแรกในแผนแม่บทระบบขนส่งมวลชนทางรางในกรุงเทพมหานครและพื้นที่ต่อเนื่อง พ.ศ. 2543 (URMAP) โดยแนวเส้นทางจะต่อขยายจากสถานีสนามกีฬาแห่งชาติ ไปตามแนวกลางของถนนพระรามที่ 1 ต่อเนื่องไปถนนบำรุงเมือง ซึ่งหลังจากพ้นสถานีสนามกีฬาแห่งชาติแนวเส้นทางจะลดระดับลงจากลักษณะของทางยกระดับไปเป็นอุโมงค์ เมื่อถึงถนนจักรพรรดิพงษ์แนวเส้นทางจะเลี้ยวขวาขึ้นไปทางทิศเหนือ และเลี้ยวกลับตามทางทิศตะวันตกตามแนวถนนหลานหลวง ตรงเข้าถนนราชดำเนินกลางด้านทิศเหนือ ผ่านอนุสาวรีย์ประชาธิปไตย ถึงบริเวณด้านหน้าสำนักงานสลากกินแบ่งรัฐบาลแล้วแนวเส้นทางจะเลี้ยวไปตามแนวถนนราชินี ลอดใต้แม่น้ำเจ้าพระยาไปยังบริเวณสถานีรถไฟบางกอกน้อยไปตามแนวทางรถไฟสายตะวันตกแล้วจึงเลี้ยวซ้ายไปด้านทิศใต้ตามแนวถนนอิสรภาพ จนถึงถนนพรานนกจึงเลี้ยวซ้ายไปตามแนวถนนพรานนก ลอดใต้ถนนจรัญสนิทวงศ์ไปตามแนวถนนพรานนก-พุทธมณฑลสาย 4 ที่อยู่ระหว่างการเวนคืนไปสิ้นสุดห่างจากทางแยกประมาณ 600 ม. อย่างไรก็ตามโครงการดังกล่าวได้มีการเปลี่ยนแปลงอยู่หลายครั้ง ไม่ว่าจะเป็นการเปลี่ยนรูปแบบเป็นทางยกระดับ หรือให้เป็นรถไฟใต้ดิน หรือเปลี่ยนแนวเส้นทาง จนในที่สุดในแผนแม่บทฯ พ.ศ. 2551 ได้มีการยกเลิกเส้นทางลง เนื่องมาจากแนวเส้นทางส่วนใหญ่ทับซ้อนกับสายสีส้มของรถไฟฟ้ามหานคร มีค่าใช้ในการดำเนินการสูง และจำเป็นต้องเสียพื้นที่จราจรบนถนนพระรามที่ 1 จำนวน 1 ช่องจราจรทั้งขาเข้าและขาออก เป็นระยะทาง 1 กิโลเมตรเพื่อสร้างเป็นอุโมงค์ลดระดับ ด้วยปัญหาทั้งหมด สนข. จึงเห็นสมควรให้ยกเลิกการศึกษาโครงการนี้ไป และคงไว้เพียงสถานียศเสเพียงหนึ่งสถานีเพื่อเชื่อมต่อกับรถไฟฟ้าชานเมืองสายสีแดงเข้ม ช่วงบางซื่อ - หัวลำโพง
ดูเพิ่ม

รถไฟฟ้าบีทีเอส
รถไฟฟ้าบีทีเอส สายสุขุมวิท
รถไฟฟ้าสายสีทอง
รถไฟฟ้ามหานคร
รถไฟฟ้าสายสีแดง
โครงข่ายระบบรถไฟฟ้าขนส่งมวลชนในกรุงเทพมหานครและพื้นที่ต่อเนื่อง
แหล่งข้อมูลอื่น

บริษัท ระบบขนส่งมวลชนกรุงเทพ จำกัด (มหาชน)
ทางวิ่งรถไฟฟ้าช่วงโค้งเหนือแยกราชประสงค์ เลี้ยวจากถนนพระรามที่ 1 เข้าสู่ถนนราชดำริ
สะพานเชื่อมต่อระหว่างสถานีศาลาแดงกับสถานีสีลม
การรุกของตอลิบาน พ.ศ. 2564

การยุทธ์เชิงรุกของตอลิบาน พ.ศ. 2564 (ดารี: هجوم ۱۴۰۰ طالبان, อักษรโรมัน: Hojom 1400 Taliban) มีอีกชื่อว่า การยุทธ์เชิงรุกฤดูร้อน เป็นการยุทธ์ทางทหารที่ดำเนินอยู่โดยตอลิบาน และกลุ่มพันธมิตร อย่างกลุ่มอัลกออิดะฮ์ มีวัตถุประสงค์ต่อต้านรัฐบาลอัฟกานิสถานและประเทศพันธมิตรโดยเริ่มขึ้นเมื่อวันที่ 1 พฤษภาคม พ.ศ. 2564 พร้อมกับการถอนกองกำลังสหรัฐส่วนใหญ่ให้ออกจากพื้นที่ประเทศอัฟกานิสถาน ณ วันที่ 15 กรกฏาคม พื้นที่มากกว่าหนึ่งในสามจาก 421 อำเภอในประเทศอัฟกานิสถานถูกควบคุมโดยตอลิบาน และเมื่อวันที่ 21 กรกฏาคม พื้นที่ครึ่งหนึ่งของประเทศอยู่ภายใต้การควบคุมของตอลิบาน
การยุทธ์เชิงรุกในครั้งนี้ถือเป็นการรุกอาณาเขตที่รวดเร็วของตอลิบาน เฉกเช่นเดียวกับการแตกกิ่งก้านสาขาไปยังทั้งในประเทศและนานาชาติ เมื่อวันที่ 10 สิงหาคม เจ้าหน้าที่ทางการฝ่ายสหรัฐคาดการณ์ว่า คาบูล เมืองหลวงของประเทศอัฟกานิสถาน จะตกไปเป็นของตอลิบานไม่เกิน 30 ถึง 90 วัน เมื่อวันที่ 15 สิงหาคม แอสโซซิเอเต็ดเพรส รายงานว่า ตอลิบานมาถึงและยึดเมืองคาบูล เป็นการสิ้นสุดของรัฐบาลสาธารณรัฐอิสลามอัฟกานิสถาน ตอลิบานกล่าวว่า กลุ่มพวกเขากำลังรอการ "เปลี่ยนถ่าย" อำนาจ หลังจากยึดเมืองได้สำเร็จ ตอลิบานได้เข้ายึดทำเนียบประธานาธิบดี หลังจากประธานาธิบดี อัชราฟ ฆานี ลี้ภัยออกจากประเทศ
ภูมิหลัง

ในช่วงระหว่างสงครามในอัฟกานิสถาน (ค.ศ. 2001–ปัจจุบัน) การขับไล่กลุ่มตอลิบานเป็นไปอย่างแข็งขันทางตอนเหนือของประเทศอัฟกานิสถาน ซึ่งเป็นฐานของพันธมิตรทางตอนเหนือ จากรายงานของเครือข่ายวิเคราะห์อัฟกานิสถาน กองกำลังตอลิบานทางตอนเหนือมีความพยายามที่แข็งข้อต่อการสร้างพันธมิตรทางเหนือภายหลังจากการถอนกองกำลังของสหรัฐ
เส้นเวลา > พฤษภาคม

ในเดือนพฤษภาคม ตอลิบานยึดอำเภอ 15 แห่งจากรัฐบาลอัฟกานิสถาน อย่างอำเภอเนิรก์และอำเภอจาเรซในจังหวัดเมเดนวอร์ดัก รวมไปถึงสถานที่สำคัญที่ถูกยึดอย่างเขื่อนดะฮาร์ใน จังหวัดกันดะฮาร์ อันเป็นเขื่อนที่ใหญ่ที่สุดอันดับสองของประเทศอัฟกานิสถาน ในระหว่างเดือนนั้น เจ้าหน้าที่จากกองกำลังพิทักษ์มาตุภูมิอัฟกานิสถาน 405 นาย และพลเรือน 260 คน เสียชีวิตระหว่างการปะทะกับตอลิบาน ในขณะที่กระทรวงกลาโหมอัฟกานิสถานอ้างว่าสามารถสังหารนักรบตอลิบาน 2,146 คน
สิ้นเดือนพฤษภาคม ประเทศโปรตุเกส, ประเทศสโลวีเนีย, ประเทศสเปน, และประเทศสวีเดน ได้ถอนกำลังพลออกจากประเทศอัฟกานิสถานอย่างสิ้นเชิง
เส้นเวลา > มิถุนายน

ในเดือนมิถุนายน ตอลิบานได้ยึดอำเภอเพิ่มเป็น 69 แห่งจากรัฐบาลอัฟกานิสถาน และรุกเข้าไปในเมืองคุนดูและปูลีคัมลี เมืองมะซารีชะรีฟถูกล้อมโดยตอลิบาน รวมไปถึงการยึดสถานที่โดยตอลิบานอย่างด่านชายแดนหลักระหว่างประเทศอัฟกานิสถานกับประเทศทาจิกิสถาน และจุดผ่านแดนอำเภอไซดาบัต จังหวัดเมเดนวอร์ดัก อันกล่าวได้ว่าเป็นประตูสู่คาบูล เมืองหลวงของประเทศอัฟกานิสถาน ในส่วนของยุทโธปกรณ์ ตอลิบานได้ยึดรถบรรทุกและรถฮัมวีจากกองกำลังพิทักษ์มาตุภูมิอัฟกานิสถาน เช่นเดียวกับรถหุ้มเกราะและระบบปืนใหญ่หลายกระบอก
เฮลิคอปเตอร์ของกองทัพอากาศอัฟกานิสถาน มี-17 ถูกยิงตกโดยตอลิบาน นักบินสามคนบนอากาศยานเสียชีวิต ในขณะที่ยูเอช-60 แบล็กฮอว์กได้รับความเสียหายบริเวณพื้นผิวหลังจากการปะทะระหว่างตอลิบานและกองกำลังอัฟกานิสถาน เมื่อวันที่ 16 มิถุนายน ตอลิบานได้สังหารนักรบคอมมานโด 22 นายของกองทัพอัฟกานิสถานในอำเภอนอร์เลดอะบัด ในระหว่างเดือนนั้น เจ้าหน้าที่จากกองกำลังพิทักษ์มาตุภูมิอัฟกานิสถาน 703 นาย และพลเรือน 208 คน เสียชีวิตระหว่างการปะทะกับตอลิบาน ในขณะที่กระทรวงกลาโหมอัฟกานิสถานอ้างว่าสังหารนักรบตอลิบาน 1,535 คน เมื่อวันที่ 19 มิถุนายน ผู้บัญชาการทหารบกอัฟกานิสถาน, รัฐมนตรีว่าการกระทรวงกลาโหม, และรัฐมนตรีว่าการกระทรวงมหาดไทยถูกปลดออกจากตำแหน่งโดยประธานาธิบดี อัชราฟ ฆานี
เมื่อวันที่ 22 มิถุนายน ตอลิบานยึดเชอร์คานบันดาร์ อันเป็นด่านชายแดนหลักระหว่างประเทศอัฟกานิสถานกับประเทศทาจิกิสถาน อำเภอ 13 แห่งตกไปอยู่ในความควบคุมของตอลิบานภายใน 24 ชั่วโมง ในวันเดียวกัน การปะทะกันอย่างหนักเกิดขึ้นในจังหวัดบางก์ลาน หลังจากที่กองกำลังอัฟกานิสถานเริ่มปฏิบัติการทางทหารในเขตชานเมืองปูลีคูลี ซึ่งเป็นเมืองหลวงของจังหวัด เจ้าหน้าที่กองกำลังอัฟกานิสถานสังหารกลุ่มติดอาวุธตอลิบาน 17 คน รวมถึงคาลี กาลิด ผู้บัญชาการกองพลตอลิบาน ในเวลาใกล้เคียงกัน ตอลิบานยึดเมืองแบลค์และล้อมเมืองมะซารีชะรีฟ เมืองหลวงของจังหวัดแบลค์ เมื่อวันที่ 23 มิถุนายน ตอลิบานและกองกำลังอัฟกานิสถานปะทะกันในเมืองปูลีคูลี
เส้นเวลา > สิงหาคม

ในช่วงเดือนสิงหาคม วันที่ 1 ถึง 2 เขตซาเฟียน, กาลา-อี-กอแน, และคานิซ แถบชานเมืองลาชกาฆาร์ถูกตกไปเป็นของตอลิบาน การะปะทะระหว่างตอลิบานและรัฐบาลอัฟกานิสถานเป็นไปอย่างต่อเนื่องในแถนชานเมือง โดยกองทัพอากาศอัฟกานิสถานและกองทัพอากาศสหรัฐได้บูรณาร่วมกันโจมตีตำแหน่งของตอลิบาน เมื่อวันที่ 3 สิงหาคม มีพลเรือนเสียชีวิต 40 คนและบาดเจ็บกว่า 100 คนจากการปะทะ หลังจากสถานีวิทยุเมืองลาชกาฆาร์ถูกยึด ตอลิบานได้ดำเนินการเผยแพร่รายการ วอยซ์ออฟชะรีอะฮ์ ทันที่ ตอลิบานเริ่มโจมตีท่าอากาศยาน ในขณะเดียวกัน รัฐบาลส่งกองกำลังเพื่อพิทักษ์เมืองไม่ให้ตกไปอยู่กับตอลิบาน
เมื่อวันที่ 3 สิงหาคม มีผู้เสียชีวิต 13 คน โดยหนึ่งในนั้นเป็นผู้โจมตี 5 คนจากเหตุวางระเบิดและลอบยิงของตอลิบานในคาบูล จากเหตุดังกล่าว เป็นปฏิบัติการแบบอิงฮิมาซี ดำเนินการโดย "กองพันพลีชีพเพื่อศาสน์" ของตอลิบาน โดยมีวัตถุประสงค์เพื่อสังหารรัฐมนตรีว่าการกระทรวงกลาโหม บิสมิลเลาะห์ ข่าน โมฮัมมาดี แต่โมฮัมมาดีรอดจากการโจมตี ลองวอร์เจอนัล ได้รายงานว่า โมฮัมมาดีเป็นหนึ่งในบุคคลสำคัญของฝ่ายรัฐบาลโดยเป็นผู้รับผิดชอบในการปะทะตอลิบานต่อการยุทธ์เชิงรุก
เมื่อวันที่ 5 สิงหาคม เจ้าหน้าที่จากกองกำลังพิทักษ์มาตุภูมิอัฟกานิสถาน 115 นาย และพลเรือน 58 คน เสียชีวิตระหว่างการปะทะกับตอลิบาน ในขณะที่กระทรวงกลาโหมอัฟกานิสถานอ้างว่าสังหารนักรบตอลิบาน 3,197 คน